Foto: Maksim Troitskiy Davlat statistika qo‘mitasi xabariga ko‘ra, 2019 yilning yanvar-noyabr oylarida respublikada avtomobil benzini ishlab chiqarish hajmi o‘tgan yilning shu davriga nisbatan kamaydi. Qayd etilishicha, 2018 yilning shu davrida 1 053,0 ming tonna benzin ishlab chiqarilgan bo‘lsa, 2019 yilda - 926,2 ming tonna. Dizel yoqilg‘isini ishlab chiqarish hajmida ham pasayish kuzatildi. 2018 yilda 985,7 ming tonna dizel ishlab chiqarilgan bo‘lsa, 2019 yilda - 930,8 ming tonna. Shu bilan birga, O‘zbekiston 2019 yil yanvar-noyabr oylarida neft qazib olishni 2018 yilning shu davriga nisbatan (684,4 ming tonna) qisqartirdi - 640,1 ming tonnagacha. 2019 yil yanvar-noyabr oylarida tabiiy gaz qazib olish qariyb 54,3 milliard kub metrni tashkil etdi, bu 2018 yilning shu davriga nisbatan kam (54,9 milliard kub metr). 2019 yil yanvar-noyabr oylarida O‘zbekiston 1,91 million tonnadan ortiq gaz kondensati qazib oldi, bu 2018 yilning shu davriga nisbatan kam (1,95 million tonna).